Elisabeth Hude
Elisabeth Hude, 1894-1976, dansk filolog og pioner inden for dansk kvindelitteraturforskning.
Elisabeth Hude var 1915-54 medarbejder ved Ordbog over det danske Sprog og skrev samtidig en række monografier om betydelige forfatterinders liv og værker, Caroline Schlegel (1944), Thomasine Gyllembourg og Hverdagshistorierne (1951), Henriette Hanck og H.C. Andersen (1958), Johanne Luise Heiberg 1860-1890 (1961) og Johanne Luise Heiberg som brevskriver (1964).
Hun medvirkede desuden ved udarbejdelsen af de kommenterede udgaver af Johanne Luise Heibergs og Julie Sødrings erindringer.
Elisabeth Hude var viceefor for Kvinderegensen 1932-76 og formand for Kvindelige Akademikere 1940-58.